Diari Oficial de la Generalitat Valenciana


Sumari del DOGV 9844, del 08-05-2024 (2024/3471)

RESOLUCIÓ de 17 d'abril de 2024, de la Presidència de la Generalitat, per la qual s'amplia el termini màxim d'execució de les actuacions objecte d'ajudes, dirigides a finançar el manteniment, la conservació, la millora i la promoció de les sendes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència, convocades per la Resolució de 30 de maig de 2023, del president de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3471


Data del document
:   17-04-2024

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat

RESOLUCIÓ de 17 d'abril de 2024, de la Presidència de la Generalitat, per la qual s'amplia el termini màxim d'execució de les actuacions objecte d'ajudes, dirigides a finançar el manteniment, la conservació, la millora i la promoció de les sendes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència, convocades per la Resolució de 30 de maig de 2023, del president de la Generalitat. [2024/3471]  
  
Mitjançant la Resolució de 30 de maig de 2023, del president de la Generalitat, es van aprovar les bases reguladores de les ajudes dirigides a finançar el manteniment, la conservació, la millora i la promoció de les sendes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (DOGV 9168, 15.06.2023).  
Per la mateixa resolució, es van convocar les ajudes esmentades. El procediment de concessió és en règim de concurrència competitiva.  
Per la Resolució de 24 de novembre de 2023, es va dictar la concessió de les ajudes convocades per la Resolució de 30 de maig de 2023, del president de la Generalitat, dirigides a finançar el manteniment, la conservació, la millora i la promoció de les sendes homologades (GR®, PR® i SL®) existents, en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència (publicada en el DOGV 9735, de 29.11.2023).  
Posteriorment, de conformitat amb la base octava, apartat 2, de la Resolució de 30 de maig de 2023, es van dictar noves resolucions de concessió d'ajudes, de 4 de desembre de 2023, de la Presidència de la Generalitat (publicada en el DOGV 9735 de 29.11.2023), (correcció d'errades publicada en el DOGV 9753 de 27.12.2023) i de 19 de desembre de 2023, de la Presidència de la Generalitat (publicada en el DOGV 9750 de 21.12.2023).  
La base onzena apartat 2 del decret esmentat disposa: «El termini màxim per a l'execució de les actuacions objecte de les subvencions és de sis o de dotze mesos des de la data de notificació de la resolució de la seua concessió, segons es tracte, respectivament, de les subvencions articulades per mitjà de les línies pressupostàries S1096000 o S1097000.  
Només es pot autoritzar una ampliació dels terminis fixats per a l'execució de les actuacions quan obeïsca a circumstàncies imprevisibles, justificades degudament, que en facen impossible el compliment, malgrat que les entitats beneficiàries de les subvencions hagen adoptat les mesures tècniques i de planificació mínimes que els resultaven exigibles. En cap cas es poden autoritzar ampliacions de terminis per a l'execució de l'actuació objecte d'ajuda que superen en el seu còmput total els díhuit mesos comptats des de la data de notificació de la resolució de concessió de la subvenció.»  
D'altra banda, la base onzena, apartat 3, establix: «El termini màxim de justificació de la subvenció davant de l'òrgan convocant serà de tres mesos comptats des de la data màxima d'execució prevista en l'apartat 2 d'esta base reguladora i sempre abans del 30 de novembre de 2025.»  
  
De conformitat amb l'apartat tercer de la convocatòria aprovada per la Resolució de 30 de maig de 2023, del president de la Generalitat, «estes subvencions es finançaran mitjançant els recursos financers assignats a la Comunitat Valenciana en l'acord de la Conferència Sectorial de Repte Demogràfic celebrada en data 1 de setembre de 2022, sobre el repartiment territorial de crèdits corresponents al pressupost de 2022, de la línia de finançament d'actuacions de bioeconomia que cal desenvolupar en municipis amb dificultats demogràfiques especials i que permeten incentivar el seu desenvolupament econòmic i social, en el marc del Pla de recuperació, transformació i resiliència».  
La Resolució de 30 de maig de 2023, del president de la Generalitat, establix que «es faculta la persona titular de la direcció general competent en matèria de despoblament per a dictar els actes, les resolucions i les instruccions que siguen precisos per a l'aplicació d'esta resolució».  
  
Ara bé, l'Orde HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència regula els aspectes que resulten necessaris per a l'aplicació de la disposició addicional centèsima dotzena de la Llei 31/2022, de 23 de desembre, de pressupostos generals de l'Estat per a l'any 2023.  
La seua finalitat és actuar com a mesura preventiva, reduir el potencial conflicte d'interés i, com a conseqüència, també el frau, eliminar les influències possibles en la presa de decisions sobre l'adjudicació de contractes o concessió de subvencions que hagen sigut detectades com de risc de conflicte d'interés.  
L'anàlisi del conflicte d'interés es realitzarà sobre els empleats que participen en els procediments d'adjudicació de contractes en les fases de valoració d'ofertes, proposta d'adjudicació i adjudicació del contracte o en les fases de valoració de sol·licituds i resolució de concessió de la subvenció, en el marc de qualsevol actuació del PRTR, formen part o no estos empleats d'una entitat executora o d'una entitat instrumental.  
  
Ara bé, tot el que s'ha assenyalat anteriorment ha de realitzar-se mitjançant una aplicació (denominada COFFEE), en la qual es bolquen totes les dades necessàries per al compliment dels fins esmentats prèviament. Esta aplicació, per raons que obeïxen a circumstàncies imprevisibles no imputables a les entitats beneficiàries, ha provocat una alteració en els terminis fixats per a l'execució de les actuacions (sis i dotze mesos, segons els casos, des de la publicació de la resolució de concessió en el Diari Oficial de la Generalitat Valenciana), que fan impossible el compliment d'estes, malgrat haver-se adoptat, per part de les entitats beneficiàries de les subvencions, les mesures tècniques i de planificació mínimes que els resultaven exigibles.  
Vist que concorren les raons que motiven la present resolució, segons exigix l'article 35.1.e de la Llei 39/2015, d'1 d'octubre, del procediment administratiu comú de les administracions públiques, i que conduïxen a acordar l'ampliació del termini per a complir els tràmits indicats, per a donar les màximes facilitats per a executar les actuacions subvencionades i per a presentar la justificació corresponent i d'esta manera contribuir a l'eficàcia de la convocatòria i respondre a les necessitats de suport reforçat a les entitats locals; vist així mateix l'article 32.1 del mateix text legislatiu quant a la possibilitat que d'ofici es puga concedir una ampliació dels terminis establits, que no excedisca de la mitat dels concedits en la resolució de concessió d'ajudes sense que amb això resulten perjudicats drets de tercer, i amb ús de l'atribució delegada en la persona titular de la Direcció General d'Administració Local, per la Resolució de 30 de maig de 2023, del president de la Generalitat, per la qual delega determinades atribucions en diferents òrgans de la Presidència, resolc:  
  
Primer  
Ampliar el termini assenyalat en la base onzena, apartat 2, de la Resolució de 30 de maig de 2023, del president de la Generalitat, per la qual s'establixen les bases reguladores i s'aprova la convocatòria d'ajudes dirigides a finançar el manteniment, la conservació, la millora i la promoció de les sendes homologades (GR®, PR® i SL®) existents en municipis amb risc de despoblament i en altres entitats locals de les quals formen part municipis amb risc de despoblament, en l'àmbit de la Comunitat Valenciana, en el marc del Pla de recuperació, transformació i resiliència, d'acord amb el següent:  
ð fins al 31 d'agost de 2024 per a les ajudes concedides amb càrrec la línia S1096000,   
ð fins al 30 de juny de 2025 amb càrrec a les ajudes de la línia S1097000,  
per a executar les actuacions subvencionades per les resolucions de 24 de novembre de 2023, 4 de desembre de 2023, 19 de desembre de 2023, i correcció d'errades de la Resolució de 4 de desembre de 2023, totes estes de la Presidència de la Generalitat.  
  
Segon  
Contra la present resolució no es pot interposar cap recurs, de conformitat amb el que establix l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 17 d'abril de 2024.- El director general d'Administració Local (p. d. R 87.454551; DOGV 9168, 15.06.2023): José Antonio Redorat Fresquet.